16.6.2023
SK
Úradný vestník Európskej únie
C 214/123 Štvrtok 19. januára 2023
P9_TA(2023)0017
Kontrola finančnej činnosti Európskej investičnej banky – výročná správa za rok 2021 Uznesenie Európskeho parlamentu z 19. januára 2023 o kontrole finančnej činnosti Európskej investičnej banky – výročná správa za rok 2021 (2022/2153(INI)) (2023/C 214/12)
Európsky parlament, — so zreteľom na správu o činnosti Európskej investičnej banky (EIB) za rok 2021 s názvom Inovatívna reakcia, ktorá bola uverejnená 27. januára 2022, — so zreteľom na finančnú správu EIB za rok 2021 a na správu EIB o činnostiach financovania a prijímania úverov za rok 2021, ktoré boli uverejnené 5. mája 2022, — so zreteľom na operačný plán skupiny EIB na rok 2021, ktorý bol uverejnený 20. januára 2021, — so zreteľom na správu EIB s názvom EIB Investment Report 2020/2021: Building a smart and green Europe in the COVID-19 era (Správa EIB o investíciách: Budovanie inteligentnej a zelenej Európy v ére ochorenia COVID-19), ktorá bola uverejnená 21. januára 2021, — so zreteľom na plán vykonávania Plánu klimatickej banky skupiny EIB na roky 2021 – 2025, ktorý prijala Správna rada EIB 14. novembra 2020 a ktorý bol uverejnený 14. decembra 2020, — so zreteľom na stratégiu EIB v oblasti klímy, ktorá bola prijatá v novembri 2020 a uverejnená 15. novembra 2020, — so zreteľom na správu skupiny EIB o udržateľnosti za rok 2021, ktorá bola uverejnená 6. júla 2022, — so zreteľom na rámec skupiny EIB pre environmentálnu a sociálnu udržateľnosť, ktorý bol prijatý 2. februára 2022, — so zreteľom na výročné správy Výboru audítorov EIB za rok 2021, ktoré boli uverejnené 21. júla 2022, — so zreteľom na správu EIB o činnosti vyšetrovania podvodov za rok 2021, ktorá bola uverejnená 7. júla 2022, — so zreteľom na výročnú správu o činnosti týkajúcu sa riešenia sťažností v oblasti obstarávania a výboru pre riešenie sťažností v oblasti obstarávania Európskej investičnej banky za rok 2021, ktorá bola uverejnená 7. apríla 2022, — so zreteľom na dohody o pracovných podmienkach podpísané EIB, Európskym investičným fondom (EIF) a Európskou prokuratúrou 7. decembra 2021, — so zreteľom na správu EIB o činnosti v oblasti dodržiavania predpisov za rok 2021, ktorá bola uverejnená 25. augusta 2022, — so zreteľom na rámec PATH skupiny EIB – Supporting the counterparties on their pathways to align with the Paris Agreement (Paris Alignment for Counterparties framework) (Podpora protistrán pri dosahovaní súladu s Parížskou dohodou (Rámec zosúladenia protistrán s Parížskou dohodou)), ktorý bol uverejnený 26. októbra 2021, — so zreteľom na politiku skupiny EIB v oblasti boja proti podvodom, ktorá bola uverejnená 5. augusta 2021, — so zreteľom na výročnú správu výboru EIB pre etiku a právny súlad za rok 2020, ktorá bola uverejnená 8. apríla 2022, a na pravidlá činnosti výboru, — so zreteľom na kódexy správania zamestnancov skupiny EIB, členov jej výboru audítorov a jej predstavenstva,